Som et af de sidste projekter, der fik tilskud fra den gamle støtteordning, fra Sæby/Fredrikshavn Kommune og EUs Leader+ midler, indvies "Voer Å Projektet" lørdag dej 10. maj. "Voer Å Projektet" og "Natur og Idrætsparken i Præstbro" er de to projekter, der nu er klar til at blive indviet og ikke mindst benyttet af de lokale og turisterne. Projekterne er blevet til i et samarbejde mellem borgerforeningerne i Skæve, Præstbro, Flauenskjold og Voerså. - Voer Å Projektet er en organisering af kanosejladsen på åen. Langs med åen findes 7 isætningspladser. Pladserne findes ved Skæve, Idskov, Idskovbro, Præstbro, Fæbroen, Tveden og på Ny Havn i Voerså, siger Mogens Sørensen fra Præstbro, der er en af personerne, der har været med fra starten. På isætningspladserne i Skæve, Præstbro og Voerså findes der sheltere og muldtoiletter, så kanofolket kan overnatte nogenlunde komfortabelt.
Kanosejlere og andre kan glæde sig. Flere borgerforeninger er klar til at indvie et stort projekt omkring Voer Å.